Fa ntwa e ne e runya gareng ga direpaboliki tsa se pele e neng e le Yugoslavia mo tshimologong ya bo1990, mokwadi mongwe wa dikgang o ne a kwala jaana: “Re ne re tshela mmogo ka boitumelo ka dingwaga di le dintsi mme gone jaanong maemo a senyegile thata jaana mo e bileng re bolaanelanang masea a rona. Go diragala eng ka rona?” 13 Ke eng se se tla re thusang gore re tswelele re ungwa maungo ka boitshoko? Jaaka re tlhalositse pelenyana, Paulo o ile a kgobiwa marapo ke tsela e e sa siamang e Bajuda ba ileng ba tsibogela molaetsa wa Bogosi ka yone. Le fa go ntse jalo, ga a ka a ba tlhoboga. O ne a tlhalosa gore o ikutlwa jang ka Bajuda bao mo lekwalong le a neng a le kwalela Bakeresete ba kwa Roma. O ne a re: “Keletso e e molemo ya pelo ya me le mokokotlelo wa me ka bone mo Modimong, eleruri, ke tsa gore ba bolokwe. Gonne ke naya bosupi ka bone gore ba na le tlhoafalo ka Modimo; mme e seng go ya ka kitso ya boammaaruri.” (Bar. 10:1, 2) Ka jalo, ke eng fa Paulo a ile a tswelela a rera?